Valonija

Valonija (; arba Valonų regionas, ) – vienas iš trijų Belgijos federalinių regionų. Valonijos sostinė – Namiūras. Oficialios kalbos – prancūzų ir vokiečių (9 komunose Valonijos rytuose).

Administracinis suskirstymas 

Valonija užima pietinę Belgijos dalį. Jos plotas – 16844 km² (55.18 % viso Belgijos ploto). Valonija skirstoma į 5 provincijas:
 Valonų Brabanto ()
 Eno () 
 Lježo ()
 Liuksemburgo ()
 Namiūro ()

Didžiausi miestai yra Lježas, Namiūras, Šarlerua, Monsas.

Simboliai 
Valonijos simbolis yra raudonas gaidys auksiniame fone. Kaip ir Prancūzijoje, Valonijoje gaidys buvo pasirinktas simboliu todėl, kad gaidžio pavadinimas lotynų kalba (gallus) sutampa su galų genties, gyvenusios Valonijos teritorijoje, pavadinimu. Valoniškasis gaidys nuo prancūziškojo skiriasi tuo, kad valoniškojo snapas yra sučiauptas, o dešinė koja – pakelta. Spalvos (raudona ir geltona) yra tradicinės Lježo miesto ir regiono spalvos.

Tokį patį simbolį naudoja ir Belgijos prancūzakalbių bendruomenė. 

Belgijos regionai